চারদিনের সফর শেষে শনিবার ম্যানিলা থেকে ঢাকায় ফিরে এসেছেন দেবপ্রসাদ দেবনাথসহ বাংলাদেশ ব্যাংকের উচ্চ পর্যায়ের একটি প্রতিনিধি দল। এই সফরে বাংলাদেশ ব্যাংকের রিজার্ভের চুরি যাওয়া অর্থের একাংশ ফেরত পাওয়ার ব্যাপারে উল্লেখযোগ্য অগ্রগতি হয়েছে বলে জানিয়েছেন তিনি। দেবপ্রসাদ দেবনাথ বলেন,‘যে দেড় কোটি ডলার ফিলিপাইনের বিচার বিভাগের কাছে রয়েছে, আগস্টের মধ্যেই তার আইনি প্রক্রিয়া শেষ হবে। এর ফলে আগামী সেপ্টেম্বরের মধ্যেই এই দেড় কোটি ডলার বাংলাদেশ ব্যাংক পেয়ে যাবে। তবে ফিলিপাইনের ক্যাসিনোতে যে টাকা ছড়িয়ে গেছে তা ফেরত পেতে আরও কিছুদিন অপেক্ষা করতে হবে।’